Jeg kontaktet Amanda i siste liten, da jeg skulle til LA og plutselig stod uten en plass og bo, og fikk svar umiddelbart. Dette var min første Airbnb- opplevelse og jeg visste ikke helt hva jeg skulle forvente, men Amanda og kjæresten Luke var så hyggelige og hjelpsomme fra første stund, og det kjentes ut som jeg besøkte gamle venner. Siden jeg aldri hadde vært der før kom de med masse tips og ideer til hva jeg kunne gjøre når jeg var der,og Amanda lager forresten en killer Margerita:D

Leiligheten var så koselig,rommet var rent og sengen var fantastisk god, og badet likeså!Beliggenheten var midt i blinken og det var veldig lett å manøvrere seg til alle severdigheter i Hollywood området. Melrose Avenue, med masse små, uavhengige butikker noen kvartal unna, og the Grove med ennå flere butikker, Whole Foods osv. Jeg hadde ikke bil og brukte uber hver dag for å komme meg rundt om jeg ikke ville gå; kjapt, effektivt og billig! Jeg skulle egentlig bare bli der to netter, men likte meg så godt der så endte opp med å bo der under hele oppholdet mitt i LA, og hadde virkelig ikke lyst å reise igjen.

Amanda og Luke er to fantastiske verter, på alle måter, som virkelig gjør sitt aller beste for at du skal få et uforglemmelig opphold.
Jeg tror ikke jeg kunne hatt en bedre start på min airbnb karriere enn mitt opphold hos dem! Tusen hjertelig takk, og på snarlig gjensyn!